text: Rolls-Royce Ghost като звяр за оф-роуд?
  Авто OFFnews | ПОСЛЕДНА ПРОМЯНА 01 август 2017 в 12:0716820
  Bugatti Chiron за рали "Дакар"?
  От Rolls-Royce вече работят по първия си модел с повишена проходимост - проектът за новия SUV Cullinan, който може би съвсем скоро ще видим като серийна машина. И когато се появи, едва ли ще е автомобил, с който да хванете гората и да го очукате по камъни и клони, колкото и да ви уверяват от британската фирма, че това не би било проблем за машината.
  И докато в света на серийните модели, нещо такова едва ли ще се случи, то има царе на компютърните програми, които имат свое виждане за оф-роуд модел, на базата на хиперлуксозни глафмани . В случая на Rolls-Royce Ghost. Манипулаторът MoAoun си е представил, при това доста добре, как луксозникът Rolls-Royce Ghost може да стане на корав всъдеход, с огромен клирънс и всичко необходимо да се пусне в приключения извън пътя.
  Така, теоретичният суперлуксозен оф-роудър се е сдобил с повишено окачване, което е осигурило сериозен клирънс, какъвто може да открием при модели като "Г-клас на квадрат", например. В добавка, возилото е получило гуми за всякакви терени BF Goodrich, шнорхел, стоманени брони, защити под купето и доптлнителни светлини заа нощни горски или пустинни подвизи.
  За да може Rolls-Royce Ghost Offroad да побере масивните гуми, са добавени уширители на калниците. На покрива пък е качен експедиционен багажник, а задната част на колата е преоформена от седан на комби, което ни подсети за подобен реализиран от плът и кръв проект - Mercedes E-Class All-Terrain 4x4². Или пък специално изработения за султана на Бруней Bentley Dominator, който е доста повече джип от Bentayga...
  Е, този проект, подобно на култовия Bugatti Megalon или "дакарския" Chiron, е само една красива илюзия. Но подобни изпълнения биха могли да имат потенциал. Така се надяват и от тунинг ателието Ares, които са готови да превърнат във SUV най-луксозните машини на Rolls и Bentley, стига да има кой да извади щедри пачки...
  Етикети:rolls royce cullinanrolls royce ghostrolls royce ghost offroadrolls royce ghost suvджип ролс ройс